Riżoluzzjoni tal-Parlament Ewropew tat-23 ta' Mejju 2007 dwar l-impatt u l-konsegwenzi ta' l-esklużjoni tas-servizzi tas-saħħa mid-Direttiva dwar is-Servizzi fis-Suq Intern (2006/2275(INI))



Official Journal 102 E , 24/04/2008 P. 0279 - 0286



P6_TA(2007)0201 L-esklużjoni tas-servizzi tas-saħħa mid-Direttiva dwar is-Servizzi Riżoluzzjoni tal-Parlament Ewropew tat- 23 ta' Mejju 2007 dwar l-impatt u l-konsegwenzi ta' l-esklużjoni tas-servizzi tas-saħħa mid-Direttiva dwar is-Servizzi fis-Suq Intern (2006/2275(INI)) Il-Parlament Ewropew, - wara li kkunsidra l-Artikoli 16, 49, 50, 95(1) u 152 tat-Trattat KE, - wara li kkunsidra l-Artikolu 35 tal-Karta tad-Drittijiet Fundamentali ta' l-Unjoni Ewropea; - wara li kkunsidra s-sentenzi tal-Qorti tal-Ġustizzja tal-Komunitajiet Ewropej ("il-Qorti tal-Ġustizzja") tat- 28 ta' April 1998 fil-każ C-120/95, Decker [1], tat- 28 ta' April 1998 fil-każ C-158/96, Kohll [2], tat- 12 ta' Lulju 2001 fil-każ C-157/99, Geraets-Smits u Peerbooms [3] u tat- 12 ta' Lulju 2001 fil-każ C-368/98, Vanbraekel [4], tal- 25 ta' Frar 2003 fil-każ C-326/00, IKA [5], tat- 13 ta' Mejju 2003 fil-każ C-385/99, Müller-Fauré u van Riet [6], fit- 23 ta' Ottubru 2003 fil-każ C-56/01, Inizan [7], tat- 18 ta' Marzu 2004 fil-każ C-8/02, Leichtle [8], u tas- 16 ta' Mejju 2006 fil-każ C-372/04, Watts [9], - wara li kkunsidra d-Direttiva 2006/123/KE tal-Parlament Ewropew u tal-Kunsill tat- 12 ta' Diċembru 2006 dwar is-servizzi fis-suq intern [10], u b'mod partikulari l-Artikolu 2(2)(f) tiegħu, u l-Premessi 22 u 23 tiegħu, - wara li kkunsidra l-komunikazzjoni tal-Kummissjoni tas- 26 ta' Settembru 2006 intitolata "Konsultazzjoni dwar azzjoni Komunitarja fil-qasam tas-servizzi għall-kura tas-saħħa" (SEC(2006)1195/4), - wara li kkunsidra r-riżoluzzjoni tiegħu tad- 9 ta' Ġunju 2005 dwar il-mobilità tal-pazjenti u l-iżviluppi fil-kura tas-saħħa fl-Unjoni Ewropea [11], - wara li kkunsidra l-Konklużjonijiet tal-Kunsill dwar il-valuri u l-prinċipji Komuni tas-Sistemi tas-Saħħa ta' l-Unjoni Ewropea [12], - wara li kkunsidra l-Artikolu 152(5) tat-Trattat, li jwaqqaf il-prinċipju tas-sussidjarjetà fil-qasam tas-saħħa pubblika, u wara li kkunsidra r-Regolament tal-Kunsill (KEE) Nru1408/71 ta' l- 14 ta' Ġunju 1971, dwar l-applikazzjoni ta' l-iskemi ta' sigurtà soċjali għal persuni impjegati, għal persuni self-employed u għallmembri tal-familji tagħhom li jiċċaqalqu fi ħdan il-Komunità [13], ir-Regolament (KE) Nru 883/2004 tal-Parlament Ewropew u tal-Kunsill tad- 29 ta' April 2004 rigward il-koordinazzjoni tas-sistemi ta' sigurtà soċjali [14], - wara li kkunsidra l-Artikolu 45 tar-Regoli ta' Proċedura tiegħu, - wara li kkunsidra r-rapport tal-Kumitat għas-Suq Intern u l-Ħarsien tal-Konsumatur u l-opinjonijiet tal-Kumitat għall-Impjiegi u l-Affarijiet Soċjali u tal-Kumitat għall-Ambjent, is-Saħħa Pubblika u s-Sikurezza ta' l-Ikel (A6-0173/2007), A. billi l-Istati Membri huma responsabbli għall-organizzazzjoni, l-immaniġġjar, il-kunsinna u l-iffinanzjar tas-servizzi tas-saħħa, li jvarjaw skond l-Istati Membri, B. billi l-Qorti tal-Ġustizzja qatgħet numru ta' sentenzi, dwar kwistjonijiet bħall-aċċess għall-kura tas-saħħa u t-twaqqif ta' kriterji għal proċeduri ta' awtorizzazzjoni minn qabel jew għar-rimbors ta' l-ispejjeż li jawtorizza liċ-ċittadini ta' l-UE li jiċċaqalqu b'mod ħieles sabiex isibu l-kura tas-saħħa fi Stat Membru ieħor, C. billi, fil-Konklużjonijiet tiegħu hawn fuq imsemmija dwar il-valuri u l-prinċipji Komuni fl-Unjoni Ewropea, il-Kunsill adotta dikjarazzjoni mill-25 Ministru għas-Saħħa ta' l-Unjoni Ewropea dwar il-valuri u lprinċipji komuni li jseddqu s-sistemi tas-saħħa Ewropej; Prinċipji 1. Iqis li l-mobilità tal-pazjenti u tal-ħaddiema professjonali tas-saħħa se tiżdied fis-snin li ġejjin, u għalhekk il-pazjenti jkollhom iktar għażla; iqis li, hu x'inhu l-livell tad-dħul tagħhom u l-post fejn jgħixu, għandu jkun garantit għaċ-ċittadini Ewropej kollha aċċess indaqs u li jifilħu jħallsu għalih għall-kura tas-saħħa fi żmien xieraq, b'konformità mal-prinċipji ta' l-universalità, tal-kwalità, tas-sikurezza, tal-kontinwità u tas-solidarjetà, u b'hekk dan jikkontribwixxi għall-koeżjoni soċjali u territorjali ta' l-Unjoni filwaqt li tkun żgurata ssostenibilità finanzjarja ta' sistemi nazzjonali tal-kura tas-saħħa; iqis li skond dawk il-prinċipji, il-mobilità talpazjenti u tal-professjonisti tista' tikkontribwixxi għat-titjib ta' l-aċċessibilità u tal-kwalità tal-kura tas-saħħa; 2. Jinnota li l-Istati Membri ma jippromwovux il-kura tas-saħħa biżżejjed, għalhekk id-drittijiet tal-pazjenti huma ristretti; 3. Ifakkar li l-Istati Membri li implimentaw il-każistika eżistenti tal-Qorti tal-Ġustizzja ma esperjenzaw lebda żieda serja fil-baġits għall-kura tas-saħħa bħala riżultat tal-mobilità akbar tal-pazjent; 4. Iqis li l-Istati Membri jistgħu jintroduċu biss sistema ta' awtorizzazzjoni minn qabel ladarba jiġi ppruvat li ċ-ċaqliq transkonfinali tal-pazjenti għandu effett negattiv fuq il-bilanċ finanzjarju tal-baġit nazzjonali għas-saħħa; iħeġġeġ lill-Istati Membri biex jieħdu nota tal-possibilità li jużaw perjodu bi prova li fih ma tkun maħtieġa l-ebda awtorizzazzjoni minn qabel; 5. Jenfasizza li l-mobilità tal-pazjenti jew tal-professjonisti m'għandhiex tkun skuża għal Stat Membru li jonqos milli jinvesti fis-sistema tal-kura tas-saħħa tiegħu stess; 6. Jenfasizza li l-aċċess għal kura transkonfinali huwa rekwiżit biex jiġi żgurat il-moviment ħieles taċċittadini fi ħdan il-Komunità u jgħin iż-żieda fl-impjiegi u fil-livelli ta' kompetittività fl-Istati Membri; 7. Jenfasizza l-bżonn li tinqata' l-burokrazija marbuta kemm ma' l-użu kif ukoll mal-forniment tas-servizzi tas-saħħa transkonfinali; 8. Jinnota li, sabiex tinqata' l-burokrazija relatata ma' l-użu ta' servizzi tas-saħħa transkonfinali, huwa neċessarju li jittejbu s-sistemi elettroniċi ta' l-identifikazzjoni tal-pazjent u t-talbiet tal-pazjent għar-rimbors; 9. Jistieden lill-Kummissjoni biex tinkuraġġixxi lill-Istati Membri biex jappoġġjaw b'mod attiv l-introduzzjoni tas-Saħħa Elettronika u tat-telemediċina; 10. Ifakkar li, b'konformità mad-dispożizzjonijiet tat-Trattat, l-Istati Membri jżommu r-responsabbiltà primarja għall-forniment ta' kura tas-saħħa effiċjenti u ta' kwalità għolja liċ-ċittadini tagħhom; jenfasizza li, għal dan il-għan, għandhom ikunu jistgħu jużaw l-għodod regolatorji xierqa, fuq livell ta' l-UE kif ukoll fuq livelli multilaterali u bilaterali, biex jimmaniġġjaw is-sistemi nazzjonali tal-kura tas-saħħa u l-awtoritajiet tassaħħa tagħhom u, meta jeżerċitaw dik is-setgħa, iridu jirrispettaw dejjem id-dispożizzjonijiet tat-Trattati u lprinċipju tas-sussidjarjetà; 11. Jenfasizza li regoli tat-Trattat, inklużi d-dispożizzjonijiet speċifiċi dwar servizzi ta' interess ekonomiku ġenerali kif ukoll il-ġurisprudenza tal-Qorti tal-Ġustizzja, japplikaw għas-servizzi tas-saħħa u jisħaq li min jipprovdi servizzi tas-saħħa jkun intitolat għalkollox li jistabbilixxi u jipprovdi servizzi fi kwalunkwe Stat Membru, skond regoli nazzjonali u ta' l-UE; jenfasizza bl-istess mod li l-pazjenti huma intotolati bis-sħiħ biex ifittxu kura tas-saħħa fi kwalunkwe Stat Membru; 12. Jinnota li filwaqt li s-sistemi tal-kura tas-saħħa m'humiex fil-kompetenza tal-Komunità, kwistjonijiet marbuta mas-sistemi tal-kura tas-saħħa, bħall-aċċess għal mediċini u trattamenti, l-informazzjoni tal-pazjent, u l-moviment ta' kumpaniji ta' l-assikurazzjoni u ta' professjonisti tas-saħħa, għandhom karatteristiċi transkonfinali; jinnota li dawk il-kwistjonijiet iridu jiġu indirizzati mill-Unjoni; 13. Jiġbed l-attenzjoni li, f'kull każ, il-pazjenti jrid ikollhom aċċess indaqs għal trattament xieraq kemm jista' jkun qrib ta' fejn jgħixu u bil-lingwa tagħhom stess; iqis li d-Direttiva tal-Kunsill 89/105/KEE tal- 21 ta' Diċembru 1988 dwar it-trasparenza ta' miżuri li jirregolaw il-prezzijiet ta' prodotti mediċi għal użu millbniedem u l-inklużjoni tagħhom fil-kamp ta' applikazzjoni tas-sistemi ta' assigurazzjoni tas-saħħa nazzjonali [15] għandha tiġi applikata aħjar, sabiex il-mediċini jitqiegħdu fis-suq aktar malajr, sabiex l-innovazzjoni u s-sikurezza tal-mediċini jiġu promossi u sabiex l-użu tal-proċedura ċentralizzata għall-awtorizzazzjoni għallkummerċjalizzazzjoni tiġi promossa iktar bis-saħħa; 14. Jisħaq li l-Istati Membri għandhom jittrattaw lir-residenti ta' Stat Membru ieħor fuq bażi ugwali firrigward ta' l-aċċess għas-servizzi tas-saħħa, kemm jekk ikunu pazjenti privati kif ukoll jekk ikunu pazjenti pubbliċi; 15. Jinnota li l-pazjenti għandu jkollhom aċċess għall-informazzjoni dwar liema fornituri tal-kura tassaħħa kisbu akkreditazzjoni internazzjonali u jinnota li l-fornituri akkreditati tal-kura tas-saħħa għandhom, ikunu fejn ikunu fl-UE, jiżguraw li l-kura tas-saħħa hija sikura, fuq bażi ta' indikaturi internazzjonali ta' kwalità li jistgħu jitkejlu; 16. Isostni li kwalunkwe inizjattiva politika relatata mas-servizzi tas-saħħa għandha, kemm jista' jkun, tkun suġġetta għat-tfassil tal-liġi parlamentari iktar milli tiġi segwita fuq bażi ad hoc permezz ta' sentenzi tal-Qorti tal-Ġustizzja; 17. Huwa tal-fehma li bħalissa s-sikurezza u d-drittijiet tal-pazjenti m'humiex żgurati fil-forniment transkonfinali tal-kura tas-saħħa u li teżisti inċertezza legali dwar mekkaniżmi ta' rimbors, obbligi għall-awtoritajiet nazzjonali biex jaqsmu informazzjoni regolatorja, id-dmir tal-kura kemm għat-trattament inizjali kif ukoll għas-segwitu u d-dispożizzjonijiet ta' l-immaniġġjar tar-riskju għal pazjenti privati; Id-definizzjonijiet 18. Jitlob definizzjoni ċara tas-servizzi tas-saħħa sabiex jiġi ċċarat u stabbilit sew il-kamp ta' applikazzjoni ta' leġiżlazzjoni futura f'dan il-qasam; jitlob, f'dan il-kuntest kjarifika ta' l-elementi tas-sistema tas-saħħa li huma relevanti f'dan il-kuntest; 19. Jinnota li l-objettivi tas-servizzi tal-kura tas-saħħa huma paragunabbli ma' servizzi soċjali oħra ta' interess ġenerali, fis-sens li dawn huma bbażati fuq il-prinċipju tas-solidarjetà, huma ta' spiss parti missistemi ta' protezzjoni soċjali nazzjonali, jirrigwardaw il-persuna, jiżguraw li ċ-ċittadini jistgħu jgawdu middrittijiet fundamentali tagħhom, jiżguraw livell għoli ta' protezzjoni soċjali, u jsaħħu l-koeżjoni soċjali u territorjali; 20. Hu ta' l-opinjoni li kull azzjoni Komunitarja marbuta mas-servizzi tal-kura tas-saħħa għandha tkun konsistenti ma' azzjoni Komunitarja marbuta mas-servizzi soċjali ta' interess ġenerali; 21. Jitlob li kwalunkwe kjarifika ulterjuri tal-kunċetti użati fil-każistika tal-Qorti tal-Ġustizzja ma tbiddilx il-bilanċ milħuq mill-Qorti tal-Ġustizzja bejn il-prerogattivi ta' l-Istati Membri fil-qasam tas-saħħa pubblika u d-drittijiet tal-pazjent individwali; f'dan ir-rigward ifakkar li rigward il-kunċett ta' "tul ta' stennija raġonevoli" l-Qorti tal-Ġustizzja indikat b'mod ċar li dan għandu jiġi definit fid-dawl ta' evalwazzjoni tas-sitwazzjoni medika ta' kull pazjent u li l-kunsiderazzjonijiet ekonomiċi m'għandu jkollhom l-ebda rwol f'din l-evalwazzjoni; 22. Jitlob aktar kjarifika tal-kunċetti ta' "tul raġonevoli ta' żmien ta' stennija" u definizzjoni ta' "inpatients" jew "out-patients"; 23. Jinnota li fir-rigward ta' servizzi ta' l-isptar fi Stat Membru ieħor, il-proċedura biex tingħata awtorizzazzjoni għandha tipprovdi garanzija għall-pazjenti li tħarishom minn deċiżjonijiet arbitrarji meħuda millawtoritajiet nazzjonali tagħhom; jinnota li, sabiex jiġi faċilitat il-moviment ħieles tal-pazjenti mingħajr ħsara għall-objettivi ta' ppjanar ta' l-Istati Membri, fid-dawl tal-każistika tal-Qorti tal-Ġustizzja, il-kura fl-isptar trid tiġi definita b'mod strett, bħala trattament li jista' jingħata biss fi ħdan l-infrastruttura ta' sptar u li ma tistax tingħata, pereżempju, fil-klinika tat-tabib jew fid-dar tal-pazjent; jinnota, b'mod partikulari, li kwalunkwe rifjut biex tingħata awtorizzazzjoni għandu jkun miftuħ għal tgħarbil fi proċedimenti ġudizzjarji jew kważi-ġudizzjarji u li, bil-għan li tiġi evalwata s-sitwazzjoni medika ta' kull pazjent, għandu jintalab il-parir kompletament objettiv u imparzjali ta' esperti indipendenti; Mobilità tal-pazjenti 24. Jinnota d-diversità kbira fil-mobilità u r-raġunijiet differenti għall-mobilità fost pazjenti mibgħuta barra mill-pajjiż mis-sistema nazzjonali tas-saħħa tagħhom u fost pazjenti li qed ifittxu trattament mediku barra minn pajjiżhom minn jeddhom, turisti li jimirdu, ħaddiema migranti, studenti, persuni rtirati u lpersuni kollha li jgħixu fi Stat Membru li mhuwiex il-pajjiż ta' l-oriġini tagħhom, jew li jgħixu fir-reġjuni ta' mal-fruntieri u jisħaq li dawn id-differenzi għandhom jitqiesu fit-tfassil tal-politika; 25. Jisħaq li jkun mixtieq li ssir distinzjoni bejn, fuq naħa, servizzi tas-saħħa transkonfinali, jiġifieri dawk li jinsabu fuq iż-żewġ naħat ta' fruntiera komuni għal żewġ Stati Membri sabiex jitwettqu u jiġu offruti lil pazjenti aċċess u kura ta' standard għoli, u min-naħa l-oħra, servizzi tas-saħħa internazzjonali fl-Unjoni Ewropea, li joffru kura tas-saħħa għat-trattament ta' mard rari jew orfni jew mard li jirrikjedi teknoloġiji rari jew teknoloġiji li jqumu ħafna flus (ċentri ta' referenza għall-kura) jew għandhom jipprovdu aċċess għal kura li l-Istat Membru jew l-Istat ta' residenza ma jkunx ji sta' joffri lill-pazjent attwalment; 26. Jistieden lill-Kummissjoni biex tipprovdi statistiċi annwali għal kull Stat Membru dwar il-mobilità talpazjent u dwar in-numru ta' każijiet ta' rifjut ta' rimbors, u r-raġunijiet għal dan; 27. Waqt li jirrikonoxxi li l-politika dwar il-kura tas-saħħa hija l-ewwel nett il-kompetenza ta' l-Istati Membri u waqt li jenfasizza l-ħtieġa għal forniment ta' kura tas-saħħa ta' kwalità għolja fil-pajjiż ta' l-oriġini tal-pazjent, madankollu jilqa' l-inizjattiva tal-Kummissjoni biex tniedi konsultazzjoni dwar l-aqwa forma ta' azzjoni Komunitarja bil-għan li ttejjeb l-aċċess tal-pazjenti, f'perjodu ta' żmien raġonevoli, għal qafas sikur, ta' kwalità għolja u effiċjenti għall-aspetti transkonfinali tal-kura tas-saħħa, u jistieden lill-Kummissjoni biex toħroġ bi proposti konkreti biex tinkoraġġixxi u timmonitorja progress f'dan il-qasam; 28. Jinnota li numru konsiderevoli ta' pazjenti minn bosta Stati Membri ma jistgħux jirċievu l-kura medika neċessarja fil-pajjiż tagħhom stess f'perjodu ta' żmien raġonevoli minħabba t-tul tal-listi ta' stennija u jinnota li għalhekk, dawn il-pazjenti huma dipendenti fuq kura medika barra mill-pajjiż; Titjib ta' l-informazzjoni għall-pazjenti 29. Jinnota kemm hu diffiċli għall-pazjenti li jkollhom aċċess għall-informazzjoni ċara u preċiża dwar ilkura tas-saħħa, speċjalment fir-rigward ta' kura tas-saħħa transkonfinali, u l-kumplessità tal-proċeduri li wieħed irid isegwi; jinnota li din id-diffikultà, li m'hijiex maħluqa biss mill-ostakoli tal-lingwa, iżżid potenzjalment ir-riskji għas-sikurezza tal-pazjent; 30. Iqis li l-UE għandha rwol importanti fit-titjib ta' l-aċċess tal-pazjenti għal informazzjoni dwar l-aċċess għal kura tas-saħħa transkonfinali; 31. Jinnota li t-tqassim u l-iskambju effettiv u trasparenti ta' informazzjoni dwar is-saħħa huwa rekwiżit vitali sabiex tkun żgurata konsistenza u sabiex tinżamm kwalità għolja ta' kura tas-saħħa bejn is-servizzi talkura tas-saħħa fl-Istati Membri differenti; 32. Jaħseb li huwa importanti li l-pazjenti jingħataw id-dritt li jagħżlu kura tas-saħħa fi Stat Membru ieħor meta din tippermettilhom jirċievu trattament xieraq, filwaqt li jkunu ġew infurmati bis-sħiħ kemm dwar it-termini u l-kundizzjonijet ta' qabel għal aċċess għal kura bħal din kif ukoll dwar l-implikazzjonijiet ta' dik l-għażla; jaħseb li skond il-każistika tal-Qorti tal-Ġustizzja hawn fuq imsemmija, l-awtorizzazzjoni minn qabel għal kura fi sptar għandha tkun tista' tinkiseb faċilment, ittrattata immedjatament u evalwata fuq il-bażi ta' kriterji oġġettivi u newtrali, hu tal-fehma li r-rifjut ta' l-awtorizzazzjoni għandu jkun ġustifikat fuq il-bażi ta' kriterji oġġettivi li għandhom ikunu verifikati b'mod trasparenti u li għalhekk għandhom jingħataw raġunijiet, u li kwalunkwe rifjut għandu jkun raġunat b'referenza għal opinjoni mogħtija minn esperti indipendenti; 33. Jitlob li tiġi adottata karta Ewropea tad-drittijiet tal-pazjenti fuq il-bażi tal-karti differenti eżistenti fl- Istati Membri u tal-ħidma mwettqa mill-organizzazzjonijiet mhux governattivi; Rimbors 34. Jirrikonoxxi d-differenzi li jeżistu bejn is-sistemi tal-kura tas-saħħa fl-Istati Membri u l-oqfsa legali kumplessi li jirregolaw ir-rimborsi; jitlob għal kodifikazzjoni tal-każistika eżistenti dwar ir-rimbors tal-kura tas-saħħa transkonfinali sabiex tkun assigurata l-applikazzjoni korretta ta' dik il-każistika mill-Istati Membri kollha, u sabiex titjieb l-informazzjoni disponibbli għall-pazjenti, għall-iskemi nazzjonali ta' l-assikurazzjoni u għall-fornituri tal-kura tas-saħħa mingħajr ma jinħolqu piżijiet addizzjonali diffiċli u burokratiċi għall-Istati Membri; 35. Jitlob lill-Kummissjoni tinkoraġġixxi lill-Istati Membri kollha sabiex japplikaw il-proċeduri eżistenti rigward ir-rimborż ta'spejjeż għal kura tas-saħħa transkonfinali; iqis li għandu jkun possibbli għal Kummissjoni li tibda proċeduri kontra l-Istati Membri li ma josservawx dawn il-proċeduri 36. Jitlob li tiġi stabbilita skema ta' referenza Ewropea dwar ir-rimbors biex iċ-ċittadini jkunu jistgħu jagħmlu paragun u jagħmlu għażla dwar liema trattament huwa l-aktar xieraq għalihom; 37. Jitlob biex issir eżami tal-modi kif jiġi appoġġjat u promoss b'mod attiv ix-xogħol sabiex issir użu mill-Karta Ewropea ta' l-Assikurazzjoni tas-Saħħa ("EHIC") li fiha sett standardizzat ta' data elettronika talpazjent sabiex jiġu simplifikati l-proċeduri għal ċittadini Ewropej li jiksbu kura tas-saħħa fi Stati Membri oħrajn u biex jiżguraw il-konfidenzjalità ta' data medika sensitiva; jaħseb li d-detenturi ta' EHIC għandhom jiddeċiedu huma stess liema data għandha tidher fuqha; biex jagħmel l-aktar użu effettiv ta' din is-sistema, jitlob li jiġu adottati indikaturi Ewropej tas-saħħa; jaħseb li huwa kruċjali, għal raġunijiet ta' sikurezza talpazjent, li l-awtoritajiet nazzjonali jitħeġġu sabiex jaqsmu informazzjoni dwar ir-reġistrazzjoni u l-kwistjonijiet dixxiplinari relatati mal-fornituri ta' kura tas-saħħa li joperaw bejn il-fruntieri; jemmen li hu xieraq li l- EHIC tiġi estiża biex tinkludi sistema ta' skambju internazzjonali ta' data dwar l-istatus ta' assikurazzjoni talpazjenti; 38. Jistieden lill-Istati Membri biex jassiguraw li l-fornituri tas-servizzi tas-saħħa jpoġġu simbolu li jidher ċar li juri, b'mod simili bħal dak użat fil-każ tal-kards ta' kreditu fil-lukandi u r-ristoranti, eċċ., li l-EHIC talpazjenti tista' tiġi aċċettata fi Stat Membru partikolari, skond ir-Regolament (KE) Nru 883/2004; jitlob għal livell għoli ta' protezzjoni ta' data għall-pazjenti fir-rigward ta' koperazzjoni transkonfinali fis-servizzi tassaħħa biex jiżgura l-kunfidenzjalità ta' data medika sensittiva; Mobilità tal-ħaddiema tas-saħħa professjonali 39. Jinnota li d-Direttiva 2005/36/KE tal-Parlament Ewropew u tal-Kunsill tas- 7 ta' Settembru 2005 dwar ir-rikonoxximent tal-kwalifiki professjonali [16] ma tipprovdix rimedju għan-nuqqasijiet kollha regolatorji li jeżistu bħalissa fuq il-livell ta' l-UE rigward il-moviment ħieles tal-professjonisti tas-saħħa, b'mod partikulari f'dik li hi t-tkomplija tat-taħriġ tagħhom, id-dritt ta' stabbiliment u rigward l-assigurazzjonital-kompetenza attwali tal-professjonisti tas-saħħa; jisħaq li kwalunkwe leġiżlazzjoni fil-futur f'dan il-qasam għandha tiffaċilita bil-qawwa l-għoti tas-servizzi tas-saħħa transkonfinali u t-twaqqif ta' fornituri tas-servizzi minn StatiMembri oħrajn; 40. Jinnota li għalkemm jeżisti rikonoxximent reċiproku ta' kwalifiki professjonali fl-UE, għad m'hemmx biżżejjed uniformità fil-kwalità tal-kontenut tat-taħriġ professjonali u tal-modi kif professjonijiet huma mfittxija jew nuqqas ta' dispożizzjoni għal uniformità bħal din; 41. Jenfasizza li l-Artikolu 35 tal-Karta tad-Drittijiet Fundamentali tagħmel dispożizzjoni li l-Unjoni għandha tiżgura livell għoli ta' protezzjoni tas-saħħa u f'dan ir-rigward jirrimarka li l-kwalità tas-servizzi tas-saħħa u l-kapaċità tas-settur li jżomm l-istaff huma kkundizzjonati mill-kwalità tax-xogħol u mill-kundizzjonijiet tax-xogħol tal-ħaddiema tas-servizzi tas-saħħa, inkluż b'referenza għall-ħinijiet ta' mistrieħ u lopportunitajiet ta' taħriġ tagħhom; jirrimarka wkoll li l-miżuri li jakkumanjaw bħall-kontroll tal-kwalità, issuperviżjoni u l-użu ta' teknoloġiji ta' l-informatika ġodda għandhom jiżguraw l-aħjar kura medika possibbli għall-pazjenti; 42. Jaħseb li huwa importanti għall-fornituri tal-kura tas-saħħa f'kuntatt dirett mal-pazjenti li jkunu jafu biżżejjed il-lingwa mitkellma fl-Istat Membru ospitanti; 43. Jistieden lill-Kummissjoni biex tistabbilixxi sistema ta' ġbir ta' data u ta' skambju ta' informazzjoni bejn l-awtoritajiet nazzjonali differenti dwar il-fornituri tal-kura tas-saħħa, kif ukoll biex toħloq karta Ewropea li tipprovdi aċċess għall-informazzjoni dwar il-ħiliet tal-ħaddiema professjonali tal-kura tas-saħħa u biex dik l-informazzjoni tkun disponibbli għal pazjenti, kif ukoll biex tiżviluppa sistema ta' informazzjoni tassaħħa li wieħed ji sta' joqgħod fuqha għall-fornituri tas-servizz fejn l-awtoritajiet nazzjonali jkunu obbligati jiskmabjaw dik l-informazzjoni; 44. Jistieden lill-Kummissjoni, fil-kuntest ta' żieda fil-mobilità professjonali fl-Ewropa, biex tisabbilixxi obbligu legali għall-awtoritajiet nazzjonali biex jikkondividu informazzjoni ta' reġistrazzjoni u informazzjoni ta' dixxiplina fir-rigward ta' professjonisti fil-kura tas-saħħa sabiex jiżguraw is-sikurezza ta' pazjent; 45. Jilqa' b'sodisfazzjon ix-xogħol imwettaq mill-Professjonisti tas-Saħħa Bejn il-Fruntieri bħala eżempju tajjeb ta' koperazzjoni multilaterali mill-qrib bejn l-awtoritajiet tal-kura tas-saħħa ta' l-Istati Membri; 46. Jenfasizza l-ħtieġa li jinforma aħjar lill-ħaddiema professjonali tal-kura tas-saħħa dwar id-dritt ta' mobilità tagħhom fi ħdan l-UE billi jintużaw għodda eżistenti stabbilita mill-Kummissjoni, bħall-EURES (Servizzi tax-Xogħol Ewropej); Responsabbiltà legali 47. Jinsisti li l-mobilità tal-pazjent teħtieġ is-salvagwardji ta' regoli konkorrenti u ċari dwar ir-responsabbiltà għall-forniment ta' servizzi tas-saħħa transkonfinali u l-ħtieġa li tirriżulta għal aċċess faċli għal mekkaniżmi ta' rimedji u ġustizzja b'mod partikulari jekk l-istadji varji ta' trattament ikunu saru f'iktar minn Stat Membru wieħed; 48. Jinnota li l-għaqda tar-regoli attwali tad-dritt internazzjonali privat dwar il-ġurisdizzjoni u l-liġi applikabbli, flimkien ma' diversi strumenti tal-liġi Komunitarja, twassal għal għanqbuta kumplessa u diffiċli ta' sistemi ta' responsabbiltà legali li ma jippromwovux aċċess faċli għall-ġustizzja; jenfasizza li din hija kwistjoni ta' tħassib partikolari fir-rigward tas-servizzi tas-saħħa u li huma, min-natura tagħhom, kemm personali kif ukoll individwali; barra minn hekk, jinnota li pazjent li jfittex rimedju x'aktarx ikun vulnerabbli u jkun qed jipproċedi waħdu kontra istituzzjoni jew kontra korp professjonali 49. Jenfasizza, għalhekk, il-ħtieġa li tiġi garantita s-sigurtà legali tal-pazjenti u tal-ħaddiema professjonali; jitlob kjarifika tar-responsabiltajiet f'każ ta' ħsara u għal obbligu li l-ħaddiema professjonali kollha tas-saħħa jkollhom assikurazzjoni ta' responsabbiltà tat-terza persuna obbligatorja bi prezz raġonevoli; 50. Jenfasizza l-bżonn li jissaħħaħ il-ħarsien tal-pazjenti billi l-ħaddiema professjonali tas-saħħa jintalbu jagħmlu assikurazzjoni ta' indemnità professjonali; jinnota, madankollu, li kemm il-metodi għall-garanzija ta' dan u d-definizzjoni ta' ħaddiema professjonali tas-saħħa, se jkunu determinati mill-assikurazzjoni rilevanti jew mill-arranġamenti l-oħra ta' sigurtà finanzjarja fis-seħħ f'kull Stat Membru; 51. Jinnota li l-kura tas-saħħa spiss tirrikjedi li jsiru kontrolli mediċi ta' segwitu; jitlob kjarifika tar-regoli dwar il-qsim tar-responsabiltajiet bejn il-fornituri tal-kura tas-saħħa waqt l-istadji differenti tal-kura medika sabiex tkun żgurata l-kontinwità fil-kura; jinnota li t-telemediċina u l-'e-health' qed jiżviluppaw fuq tali skala li jeħtieġ li jsir ftehim dwar regoli ġodda fl-oqsma tal-ħarsien soċjali, ta' l-iffinanzjar u ta' l-aċċess għal tali kura; Koperazzjoni bejn l-Istati Membri 52. Jaħseb li koperazzjoni akbar mill-qrib bejn is-sistemi tas-saħħa fuq livelli lokali, reġjonali, intergovernattivi u Ewropej għandha twassal biex iċ-ċittadini jkunu jistgħu jiksbu l-kura xierqa fi Stati Membri oħrajn, sabiex titjieb il-kwalità tas-servizzi u b'hekk iżżid il-kunfidenza taċ-ċittadini; 53. Jirrimarka li koperazzjoni transkonfinali bejn il-partijiet ikkonċernati tista' twassal għas-sejbien ta' soluzzjonijiet xierqa, kif juri l-eżempju ta' Euroregis; 54. Jistenna li l-Istati Membri jfittxu koperazzjoni transkonfinali biex joffru servizzi tas-saħħa, sabiex b'hekk ikunu jistgħu jħaddmu s-sistemi tas-saħħa rispettivi tagħhom b'mod iktar effettiv għan-nefqa; 55. Jistieden lill-Kummissjoni biex tfassal standards tekniċi, u jistieden lill-gvernijiet ta' l-Istati Membri biex jappoġġjaw b'mod attiv l-introduzzjoni ta' sistemi ta' informazzjoni trasparenti li jkunu interoperabbli u li jippermettu l-iskambju u t-tqassim effettiv ta' informazzjoni dwar is-saħħa bejn fornituri tal-kura tassaħħa fl-Istati Membri differe nti; 56. Iħeġġeġ l-iżvilupp ta' netwerks ta' ċentri ta' riferenza, inklużi ċentri ta' riferenza elettroniċi li jittrattaw mard rari, speċifiku u kroniku u l-iskambju ta' għarfien dwar l-aħjar prattiki rigward it-trattament u dwar lorganizzazzjoni tas-sistemi tal-kura tas-saħħa fost l-Istati Membri; jistieden lill-Kummissjoni biex tottimizza l-koperazzjoni amministrattiva transkonfinali; 57. Jaħseb li l-UE ji sta' jkollha rwol importanti fit-titjib tad-disponibilità ta' l-informazzjoni għal pazjenti dwar il-mobilità transkonfinali, inkluż permezz tal-promozzjoni ta' indikaturi tas-saħħa Ewropej 58. Jirrikonoxxi li hemm domanda għal servizzi transkonfinali tas-saħħa u farmaċewtiċi regolati kif jixraq, ta' kwalità għolja u għal koperazzjoni u l-iskambju ta' esperjenza xjentifika u teknoloġika bejn ċentri mediċi li għandhom livell għoli ta' speċjalizzazzjoni; jirrimarka, madankollu, li l-istħarriġ juri li l-biċċa lkbira tan-nies jippreferu jirċievu kura ta' kwalità għolja qrib ta' fejn qed jgħixu; jaħseb li sabiex tingħata ttweġiba leġiżlattiva l-iktar xierqa, il-Kummissjoni għandha twettaq, minn qabel, studju eżawrenti, l-ewwel nett tal-ħtiġijiet reali għall-mobilità tal-pazjent u t-tieni nett tal-pazjenti li għalihom ti sta' tapplika din ilmobilità, waqt li tevalwa l-impatt ta' din il-mobilità fuq is-sistemi tas-saħħa; 59. Jistenna, minħabba d-differenzi eżistenti, li l-Istati Membri jsolvu kwistjonijiet bħall-aċċess għal u lkwalità tal-kura u l-kontroll ta' l-ispejjeż bejniethom; 60. Jemmen li l-metodu miftuħ ta' koordinazzjoni hu wieħed mill-istrumenti xierqa li bih tiġi organizzata koperazzjoni aktar mill-qrib bejn l-Istati Membri; 61. Jittama li jiġu żviluppati ftehim bilaterali jew multilaterali bejn l-Istati Membri, l-awtoritajiet reġjonali jew lokali u l-parteċipanti fis-settur tal-kura tas-saħħa, u huwa tal-fehma li dan jistimula l-qsim ta' riżorsi materjali u umani fiz-zoni transkonfinali, b'mod partikulari f'zoni b'numru kbir ta' persuni li jżuruhom għal perjodi ta' żmien qosra, u li jistimula wkoll skambji ta' ħiliet u ta' għarfien; 62. Jitlob għall-ħolqien u l-użu ta' punt ta' kuntatt waħdieni fuq il-bażi ta' strumenti Komunitarji li diġà jeżistu, skond l-karatteristiċi partikolari ta' kull sistema tat-kura tas-saħħa, sabiex ikun garantit aċċess għal informazzjoni objettiva u indipendenti għal pazjenti, ħaddiema professjonali tas-saħħa, istituzzjonijiet talkura tas-saħħa u awtoritajiet kompetenti; iqis li l-ħaddiema professjonali tas-saħħa jistgħu jgħinu lill-pazjenti biex isibu din l-informazzjoni; 63. Jinkoraġġixxi lill-Kummissjoni sabiex tagħmel użu mill-istrumenti eżistenti kollha, bħalma huma s- SOLVIT u l-proċeduri ta' ksur, sabiex tingħata assistenza lil pazjenti li jkunu ġew imċaħħda minn rimbors (ta' kura mhux fi sptar) jew minn awtorizzazzjoni (għal kura fi sptar), minkejja li jkunu nkisbu l-kundizzjonijiet stipulati fil-każistika; 64. Jinkoraġġixxi lill-Kummissjoni sabiex tkompli tiġbor id-data mill-Istati Membri u sabiex tkompli tanalizza t-tendenzi u l-isfidi li qed tiffaċċja l-mobilità transkonfinali tal-pazjenti u tal-ħaddiema professjonali talkura tas-saħħa; Konklużjonijiet 65. Jistieden lill-Kummissjoni sabiex issaħħaħ il-politika tagħha li tipproċedi fuq każijiet ta' ksur tal-liġi ta' l-UE, bil-għan li tiżgura li l-Istati Membri kollha jikkonformaw mal-każistika tal-Qorti tal-Ġustizzja u li lpazjenti kollha Ewropej, irrispettivament mill-pajjiż ta' l-oriġini tagħhom, jibbenefikaw mid-drittijiet mogħtija lilhom permezz tat-Trattat; 66. Jistieden lill-Kummissjoni sabiex tressaq lill-Parlament u lill-Kunsill proposta għal strument xieraq, b'mod partikulari bil-għan li tkun kodifikata l-każistika tal-Qorti tal-Ġustizzja; 67. Jistieden lill-Kummissjoni tersaq bi proposta li tkun tqis din ir-riżoluzzjoni u d-deċiżjonijiet tal-Qorti Ewropea tal-Ġustizzja dwar id-drittijiet tal-pazjent; jitlob li l-pazjenti jkunu ggarantiti l-akbar aċċess possibbli għas-servizzi tal-kura tas-saħħa madwar l-Ewropa kollha kif ukoll li l-fornituri tas-servizzi tas-saħħa jkunu ggarantiti l-ħelsien li jipprovdu s-servizzi u l-ħelsien ta' stabbiliment; 68. Peress li l-proposta tal-Kummissjoni biex tindirizza kwistjonijiet tas-saħħa fid-Direttiva 2006/123/KE ma ġietx aċċettata mill-Parlament Ewropew u mill-Kunsill, jinsisti li fil-preżent hija meħtieġa aktar azzjoni biex tippreserva d-drittijiet attwali; b'hekk, jistieden lill-Kummissjoni, bħala l-gwardjan tat-Trattati, biex tiggarantixxi s-salvagwardja ta' dawk id-drittijiet; 69. Jemmen li, fuq kollox, qafas regolatorju Ewropew ġdid għall-kura tas-saħħa transkonfinali għandu jtejjeb l-aċċess għal kura tas-saħħa ta' kwalità għolja fil-każ ta' mard, jikkontribwixxi għas-sikurezza talpazjent u jżid l-għażliet disponibbli għall-pazjenti kollha fl-Unjoni Ewropea mingħajr ma jżied in-nuqqas ta' ugwaljanza fir-riżultati tal-kura tas-saħħa. * * * 70. Jagħti istruzzjonijiet lill-President tiegħu sabiex jgħaddi din ir-riżoluzzjoni tal-Parlament lill-Kunsill u lill-Kummissjoni. [1] [1998] ECR I-1831. [2] [1998] ECR I-1931. [3] [2001] ECR I-5473. [4] [2001] ECR I-5363. [5] [2003] ECR I-1703. [6] [2003] ECR I-4509. [7] [2003] ECR I-12403. [8] [2004] ECR I-2641. [9] [2006] ECR I-4325. [10] ĠU L 376, 27.12.2006, p. 36. [11] ĠU C 124 E, 25.5.2006, p. 543. [12] ĠU C 146, 22.6.2006, p. 1. [13] ĠU L 149, 5.7.1971, p. 2. [14] ĠU L 166, 30.4.2004, p. 1. [15] ĠU L 40, 11.2.1989, p. 8. [16] ĠU L 255, 30.9.2005, p. 22. --------------------------------------------------